O CPEIG e a Amtega pechan o programa TechKids cunha xornada de obradoiros de programación, pilotaxe de drons e realidade virtual | Amtega
O CPEIG e a Amtega pechan o programa TechKids cunha xornada de obradoiros de programación, pilotaxe de drons e realidade virtual
luns, Outubro 21, 2019 - 14:00
• Un centenar de rapaces participará este domingo na Cidade da Cultura na sesión de peche dos talleres xuvenís de verán “TechKids”, programa destinado a potenciar o talento dixital na mocidade galega
A actividade, enmarcada no Programa de Promoción do Talento Dixital de Galicia, DigiTalent, está destinada a estimular o talento precoz no ámbito das tecnoloxías da información e comunicacións, así como fomentar o atractivo vocacional de profesións científico-tecnolóxicas entre a poboación máis nova. En concreto, a organización ten prevista a participación de aproximadamente un centenar rapaces e rapazas de 10 a 17 anos nunha xincana tecnolóxica con seis obradoiros diferentes. Os interesados en participar poden facelo a través da web: https://cemit.xunta.gal/frm_tech_kids e consultar calquera dúbida no seguinte mail, techkids@cpeig.gal.
Ademais, os rapaces e rapazas de 10 a 14 anos poderán participar no taller “Microbit Experience”, onde poderán facer divertidos programas para crear emojis en movemento, enviar mensaxes secretas entre as microbils, ademais de programar varios xogos, como o de fronte ou cruz ou a realizar un dado electrónico.
O “Electric Paint” é un xogo que permite experimentar con pintura condutiva que funciona sobre multitude de superficies como roupa, mobles, paredes, tea, etc. Estas pintura á auga posúen a propiedade de conducir a electricidade e son axeitadas para crear circuítos brandos e fabricar sensores. É unha actividade ideal para iniciarse na electrónica e a programación, ao mesmo tempo que axuda aos rapaces a poñer en práctica os coñecementos artísticos.
De forma simultánea, celebrarase de 12 a 14 horas dúas conferencias sobre o mundo dos videoxogos e a animación do director e fundador do Congreso Internacional de Animación, Efectos Especiales y Nuevos Media “Mundos Digitales”, Manuel Meijide, e o cofundador da produtora audiovisual Illusorium Studios – recoñecido estudio de postprodución nacional especializado en 3D–, Raúl Rocha.